**CLO A COLNÁ POLITIKA**

**Zahraničnoobchodná politika**

**Zahraničnoobchodná politika** je súhrn zásad, prostriedkov a opatrení, ktorými štát ovplyvňuje výmenu tovaru so zahraničím.

**Rozdelenie štátov podľa členstva v EÚ**

**členské štáty tretie štáty**

štáty, ktoré sú členmi štáty, ktoré nie sú členmi

Európskej únie Európskej únie

Európska únia je **colnou úniou.** Hlavnou charakteristikou colnej únie je uplatňovanie rovnakých colných sadzieb a spoločných pravidiel voči tretím štátom a neuplatňovanie ciel a iných obmedzení v obchode medzi členskými štátmi.

Vzťahy Spoločenstva voči tretím štátom upravujú osobitné colné predpisy EÚ (napr. Coný kódex a iné nariadenia Komisie a Rady).

**Colný kódex** sa vzťahuje len na pohyb tovaru medzi úniou a tretími štátmi.

**Obchodovanie medzi štátmi EÚ**

**Intrakomunitárny obchod** sa uskutočňuje medzi štátmi EÚ.

Pri obchodovaní medzi členskými štátmi Spoločenstva ide o **odoslanie** a **prijatie** tovaru.

V členských štátoch EÚ sa zaviedol systém známy pod názvom **INTRASTAT.**

**INTRASTAT systém** zbiera údaje potrebné na zostavenie štatistiky obchodu medzi členskými štátmi EÚ priamo od príjemcov a odosielateľov tovaru.

Údaje získané INTRASTAT systémom majú rozličné využitie:

* v jednotlivých krajinách sa využívajú napr. na zostavenie štatistiky zahraničného obchodu alebo pri prieskume trhu,
* v EÚ sa využívajú na sledovanie vývoja trhu, tvorbu obchodnej politiky a pod.,
* údaje sa poskytujú aj medzinárodným organizáciám.

V Slovenskej republike sa uplatňuje **INTRASTAT- SK.**

**INTRASTAT- SK** je štatistické zisťovanie uskutočňované v SR, ktoré umožňuje zbierať, spracúvať a poskytovať údaje o obchodovaní s tovarom medzi členskými štátmi EÚ.

**SPRAVODAJSKÁ POVINNOSŤ**

**Spravodajské jednotky**- predkladajú informácie o prijatí alebo odoslaní tovaru. Sú to FO alebo PO, registrované ako platitelia DPH na Slovensku ak za rok (alebo od začiatku sledovaného obdobia), **prijali** alebo **odoslali** v rámci EÚ tovar v celkovej hodnote **rovnej alebo vyššej** ako **prah oslobedenia**.

**Prah** je určená hranica, na základe ktorej je stanovená sravodajská povinosť a jej rozsah. Prah oslobodenia sa označuje aj ako *asimilačný prah*.

Spravodajské jednotky musia sledovať osobitne hodnotu prijatého a osobitne hodnotu odoslaného tovaru.

Môže nastať prípad, že:

**1.**

prah

oslobodenia

celková hodnota prijatého alebo odoslaného tovaru

spravodajská jednotka nemá povinnosť predkladať hlásenie o prijatí alebo odoslaní tovaru

<%

**2.**

spravodajská jednotka má povinnosť predkladať hlásenie o prijatí alebo odoslaní tovaru

celková hodnota prijatého alebo odoslaného tovaru

prah

oslobodenia

**Zjednodušená spravodajská povinnosť**

Zjednodušenú spravodaskú povinnosť majú spravodajské jednotky, ktoré **prijali alebo odoslali** za predchádzajúci kal. rok tovar v celkovej hodnote **rovnej alebo vyššej ako prah oslobodenia**, **ale nižšej ako prah zjednodušenia**.

prah

oslobodenia

prah zjednodušenia

celková hodnota prijatého alebo odoslaného tovaru

**Prah zjednodušenia**- hranica, ktorá určuje, kedy je možné predložiť zjednodušené hlásenie o prijatí alebo odoslaní tovaru.

V takýchto prípadoch sa používa **zjednodušené hlásenie o prijatí tovaru**, alebo **zjednodušené hlásenie** **o odoslaní tovaru**. V nich sa uvádza 10 najdôležitejších položiek kombinovanej nomenklatúry s najvyššou hodnotou, v členení podľa štátov.

Kombinovaná nomenklatúra je 8-miestny číslený kód nomenklatúry tovaru určený Európskou komisiou.

Ak je spravodajská jednotka povinná predkladať INTRASTAT-SK hlásenie, ale v sledovanom období sa neuskutočnilo žiadne prijatie alebo odoslanie tovaru, podáva **nulové hlásenie**.

**OBCHODOVANIE MEDZI EÚ A TRETÍMI ŠTÁTMI**

**Extratkomunitárny obchod** sa uskutočňuje medzi členskými štátmi EÚ a tretími štátmi.

Pri obchodovaní medzi Spoločenstvom a tretími štátmi ide o **dovoz** a**vývoz** tovaru

**EXTRASTAT systém** je štatistika obchodovania Spoločenstva a jeho členských štátov s nečlenskými štátmi.

**COLNÝ SADZOBNÍK**

**Colný sadzobník** je systematické usporiadanie výrobkov podliehajúcich clu a colných sadzieb.

**Spoločný colný sadzobník**

Štáty EÚ používajú pri obchodovaní s tretími štátmi **Spoločný colný sadzobník**. Tovary sú roztriedené do tried, položiek a podpoložiek. Každý tovar možno zatriediť do 8-miestneho číselného označenie (kombinovanej nomenklatúry).

Colný sadzobník sa každý rok mení. Obsahuje 4 stĺpce:

1. stĺpec – číselný znak kombinovanej nomenklatúry,
2. stĺpec – opis tovaru,
3. stĺpec – zmluvné colné sadzby,
4. stĺpec – doplnkové jednotky ( v akých jednotkách sa má tovar uviesť – hl, kg a pod.)

**Integrovaný colný sadzobník TARIC**

**TARIC-** predstavuje súhrn tarifnej legislatívy (clá) a obchodnej legislatívy, ktorú Spoločenstvo uplatňuje pri dovoze a vývoze z tretích štátov. TARIC predstavuje elektronickú databázu, vytvorenú spojením Spoločného colného sadzobníka a obchodno-politických opatrení.

TARIC delí opatrenia pri obchodovaní so zahraničím:

* podľa vplyvu na výpočet colného dlhu na **tarifné a netarifné**,
* podľa smeru obchodu na **dovozné a vývozné.**

**Opatrenia EÚ**

Pri dovoze a vývoze sa uplatňujú rozličné opatrenia. Sú to nástroje, prostredníctvom ktorých sa uplatňuje tarifná a obchodná legislatíva Spoločenstva na dovážaný a vyvážaný tovar.

Opatrenia Európskej únie

**Tarifné opatrenie**

Sú vyjadrené tarifnou sadzbou.

Napríklad:

**colná sadzba voči tretím krajinám** – je to základné opatrenie,

**tarifné zníženie** – Európska komisia môže dočasne úplne alebo čiastočne znížiť všeobecné colné sadzby na výrobky, najmä poľnohospodárske, chemické, leteckonavigačné a mikroelektronické. Uplatňuje sa bez ohľadu na pôvod, na určité časové obdobie, väčšinou na 6 mesiacov.

PRÍKLAD

*Výrobky z polyvynilchloridu (PVC), na ktoré možno podľa nariadenia Komisie uplatniť tarifné zníženie vo výške 0 % všeobecnej sadzby od 1.7.2008 do 31.12.2008 .*

**Netarifné opatrenia**

Sú vyjadrené iným spôsobom ako sadzbou.

Napríklad:

**netarifné kvóty** – určujú vstup výrobkov z určitých krajín do voľného obehu, alebo ich vývoz len v limitovaných množstvách.

PRÍKLAD

*V danom roku je možné doviezť do Spoločenstva 500 000 t cukru. Ak sa kvóta vyčerpá, nie je možné cukor dovážať.*

**zákaz** – niektoré tovary je zakázané dovážať na územie Spoločenstva alebo vyvážať z územia Spoločenstva.

PRÍKLAD

*Zákaz dovozu hydiny z niektorých krajín v určitom čase, z*dôvodu *vtáčej chrípky.*

**Charakteristika a druhy ciel**

**CLO** je platba, vyberaná štátom, z dovážaného alebo vyvážaného tovaru.

|  |  |
| --- | --- |
| **Funkcie cla** | |
| **Fiškálna funkcia** | Clo je príjmom štátneho rozpočtu. |
| **Obchodno-politická funkcia** | Clo je hlavným prostriedkom na uskutočňovanie obchodnej politiky štátu. Môže byť:   * protekcionistická (ochranná)- jej cieľom je ochrana domáceho trhu pred zahraničnou konkurenciou, * liberálna (voľná) – jej cieľom je podporovanie konkurencie na domácom trhu. |
| **Cenotvorná funkcia** | Clo je súčasťou ceny pri predaji tovaru. Zvyšuje predajnú cenu. |

Poznáme viacero druhov ciel. Môžeme ich členiť z niekoľkých hľadísk:

|  |  |
| --- | --- |
| **Druhy ciel z obchodno-politického hľadiska** | |
| **Autonómne clo** | Je určené samostatným rozhodnutím štátu, ktoré je všeobecne platné voči všetkým krajinám. |
| **Zmluvné clo** | Platí voči štátu, s ktorým má Spoločenstvo uzatvorenú dohodu |

|  |  |
| --- | --- |
| **Druhy ciel podľa účelu** | |
| **Dovozné clo** | Vzťahuje sa na dovážaný tovar, ktorý nie je označený ako tovar bez cla.  Slúži na ochranu domácich výrobcov. Zvyšuje cenu dovážaného tovaru, a tým sťažuje jeho predaj na domácom trhu |
| **Vývozné clo** | Vzťahuje sa na vyvážaný tovar. Zvyšuje cenu tovaru, ktorý sa má predávať v zahraničí, čím znižuje jeho konkurencieschopnosť na zahraničnom trhu. Štát ho stanovuje vtedy, ak má záujem, aby tovar ostal na domácom trhu. |
| **Antidampingové clo** | Jeho úlohou je chrániť domácich výrobcov proti dovozu tovaru za dampingové ceny, ak by mohol tento tovar spôsobiť problémy na domácom trhu. |
| **Vyrovnávacie clo** | Používa sa na ochranu domácich výrobcov vtedy, ak sa má vyrovnať príspevok, ktorý bol poskytnutý vývozcovi v jeho krajine na podporu výroby alebo vývozu tovaru. |
| **Preferenčné clo** | Cieľom je zvýhodniť určitú krajinu používaním zvýhodnených colných sadzieb na základe dohody. |

|  |  |
| --- | --- |
| **Druhy ciel podľa účelu** | |
| **Odvetné clo** | Stanovuje sa na prechodný čas ako odveta voči štátu, ktorý sťažuje dovoz tovaru do svojej krajiny. |
| **Doplnkové clo** | Ukladá sa napr. na poľnohospodárske produkty. |

|  |  |
| --- | --- |
| **Druhy ciel podľa spôsobu výpočtu** | |
| **Špecifické clo** | Je vyjadrené hodnotou za jednotku množstva. *Napr. 100 € za 1 tonu tovaru.* Nevýhodou je, že rovnako zaťažuje kvalitný i nekvalitný tovar. Využíva sa menej. |
| **Valorické (hodnotové)**  **clo** | Vypočíta sa ako percentuálny podiel z colnej hodnoty tovaru. Využíva za najviac. *Napr. colná hodnota tovaru = 300€, colná sadzba = 10%. Výška cla je 30€.* |
| **Kombinované clo** | Vzniká kombináciou špecifického a valorického cla. *Napríklad 10% z colnej hodnoty + 100€ za 1 tonu*. |

**Colné režimy**

**Colné režimy** sú normy, ktoré upravujú prepravu tovaru cez colnú hranicu.

**Tovar Spoločenstva** – je tovar úplne získaný alebo vyrobený na území Spoločenstva alebo tovar prepustený do voľného obehu na územie Spoločenstva (má sa trvale ponechať na území Spoločenstva).

**Colný dohľad** – činnosť colných orgánov, zameraná na dodržiavanie colných a iných predpisov.

Druhy colných režimov:

* voľný obeh,
* tranzit,
* colné uskladňovanie,
* aktívny zušľachťovací styk,
* pasívny zušľachťovací styk,
* prepracovanie pod colným dohľadom,
* dočasné použitie,
* vývoz.

1. **Voľný obeh**

Ak sa prepustí tovar z tretieho štátu do colného režimu voľný obeh, získa štatút Spoločenstva. To znamená, že sa považuje za tovar Spoločenstva a má trvale ostať na jeho území.

1. **Tranzit**

Tento colný režim umožňuje prepravu tovaru pod colným dohľadom od colného úradu odoslania k colnému úradu určenia.

1. **Colné uskladňovanie**

Tento colný režim umožňuje uložiť tovar, ktorý nemá štatút Spoločenstva, do colných skladov bez toho, aby momentálne podliehal dovoznému clu, alebo iným obchodno-politickým opatreniam.

Tovar sa môže uložiť:

* vo verejnom colnom sklade – ktorý môže použiť na uskladňovanie akákoľvek osoba. Za uskladnenie platí ukladateľ skladovateľovi poplatok,
* v súkromnom colnom sklade – ktorý slúži na uskladňovanie tovaru firmy, ktorá sklad prevádzkuje.

Kým je tovar v sklade, má postavenie zahraničného tovaru. Ak tovar dovozca nepredá, môže ho vyviezť späť.

1. **Aktívny zušľachťovací styk**

Z tretích štátov sa dovezie do Spoločenstva tovar a tu prechádza jednou alebo viacerými spracovateľskými operáciami. Tovar v tomto prípade nepodlieha dovoznému clu. Zušľachtené výrobky sa vyvezú naspäť alebo sa môžu prepustiť do voľného obehu. Pre SR je aktívny zušľachťovací styk výhodný, lebo:

* podporuje vytvorenie nových pracovných miest,
* zahraničný dodávateľ platí za prepracovanie tovaru a pod.

1. **Pasívny zušľachťovací styk**

Tento režim umožňuje, aby sa tovar Spoločenstva dočasne vyviezol do tretieho štátu za účelom spracovania. Zušľachtené výrobky sa dovezú späť na územie Spoločenstva a sú prepustené do voľného obehu s úplným alebo čiastočným oslobodením od cla.

1. **Prepracovanie pod colným dohľadom**

Tovar z tretieho štátu sa spracuje na území Spoločenstva tak, že sa zmenia jeho vlastnosti alebo stav. Spracúvaný tovar nepodlieha dovoznému clu a obchodnopolitickým opatreniam. Po spracovaní sa zmení sadzobné zatriedenie prepracovaných výrobkov. Pri tomto režime sa predpokladá, že tovar bude prepustený do voľného obehu (pri aktívnom zušľachťovacom styku nemusí byť prepustený do voľného obehu). Colný dlh sa vymeria z nového zatriedenia prepracovaného výrobku.

1. **Dočasné použitie**

Tovar z tretej krajiny sa dovezie na územie Spoločenstva a je čiastočne alebo úplne oslobodený od dovozného cla a obchodnopolitických opatrení.

Dočasne sa použije na území Spoločenstva a po určitom čase sa vyvezie v nezmenenom stave späť. Časť tovaru sa môže prepustiť aj do voľného obehu (napr. katalógy na výstave)

1. V**ývoz**

Režim vývoz umožňuje, aby tovar Spoločenstva opustil územie Spoločenstva a bol vyvezený do tretieho štátu, s cieľom, trvale ho tam ponechať.

**Colné konanie**

Je to činnosť, ktorej účelom je rozhodnúť, či sa tovar prepustí do navrhovaného colného režimu, za akých podmienok, alebo sa mu pridelí navrhované colne schválené určenie.

**Colne schválené určenie** vyjadruje, čo možno s tovarom robiť, keď prekročí colnú hranicu. Môžu nastať viaceré prípady:

* prepustenie do colného režimu,
* umiestnenie tovaru do slobodného pásma alebo slobodného skladu,
* tovar sa vyvezie späť,
* tovar je zničený pod colným dohľadom (pašovanie cigariet, drog),
* tovar sa prenechá v prospech Spoločenstva

Colné konanie sa začína podaním colného vyhlásenia.

**Colné vyhlásenie** je prejav vôle deklaranta, ktorým navrhuje prepustiť tovar do príslušného colného režimu. Colné vyhlásenie podáva deklarant.

**Deklarant** je osoba, ktorá podáva colné vyhlásenie vo vlastnom mene, alebo osoba, v mene ktorej sa colné vyhlásenie podáva. Zodpovedá za splnenie povinností uložených v colnom konaní.

Každý subjekt si môže určiť pre colné konanie svojho zástupcu. zastúpenie môže byť:

* priame – ak zástupca koná v mene a v prospech inej osoby,
* nepriame – ak zástupca koná vo vlastnom mene, ale na účet inej osoby.

|  |  |
| --- | --- |
| **Formy colného vyhlásenia** | |
| **Písomné colné vyhlásenie** | Podáva sa na tlačive „Jednotný colný doklad“ |
| **Ústne colné vyhlásenie** | Používa sa vo vymenovaných prípadoch, napr. pri tovare neobchodného charakteru a pod. |
| **Vyhlásenie prostredníctvom zariadenia na spracovanie a prenos údajov** | Prostredníctvom nosičov na prenos dát. |
| **Vyhlásenie iným (konkludentným) úkonom** | Týmto úkonom držiteľ tovaru prejaví vôľu, aby bol tovar prepustený do navrhovaného režimu. Napr. na letiskách, prístavoch sa využíva rozdielne farebné označenie pruhov. |

Colné vyhlásenie musí byť doložené všetkými dokladmi. Výsledkom colného konania je **rozhodnutie v colnom konaní**. Colný orgán oznámi písomne aj rozhodnutie neprepustiť tovar do navrhovaného colného režimu. Súčasťou colného konania je vymeranie cla.

**POSTUP PRI COLNOM KONANÍ**

Pri vývoze tovaru do tretích štátov

1. vystavenie colného vyhlásenia deklarantom,
2. predloženie colného vyhlásenia a požadovaných dokladov colnému úradu,
3. vykonanie colnej kontroly colnými orgánmi,
4. uzatvorenie dopravného prostriedku colnou uzáverou,
5. prepustenie tovaru na vývoz,
6. potvrdenie výstupu tovaru do tretieho štátu colným úradom v colnom vyhlásení.

Pri dovoze tovaru z tretích štátov

1. vystavenie colného vyhlásenia deklarantom,
2. predloženie návrhu na colné konanie deklarantom a predloženie požadovaných dokladov,
3. uskutočnenie colnej kontroly,
4. zistenie colnej hodnoty, pôvodu tovaru a jeho nomenklatúrneho zatriedenia do Spoločného colného sadzobníka,
5. vymeranie colného dlhu.

**Postup a spôsob výpočtu colného dlhu**

Colný dlh tvorí:

1. clo (prípadne iné sadzby tarifných opatrení),
2. spotrebné dane,
3. DPH.

Výpočet cla:

1. nomenklatúrne zatriedenie tovaru pod príslušnú podpoložku colného sadzobníka,
2. vyhľadanie príslušnej colnej sadzby,
3. výpočet cla.

Základom na vymeranie cla je colná hodnota tovaru. Tvoria ju:

* vlastná cena tovaru,
* dovozné a doplňujúce poplatky,
* výdavky na skladovanie a manipuláciu s tovarom,
* poistné,
* úroky a i.

Pri použití valorickej colnej sadzby sa clo vypočíta: